11.10.2005

**LIIKUNTA- JA URHEILUSEURAN PERUSTAMINEN, REKISTERÖINTI JA**

**SÄÄNTÖJEN MUUTTAMINEN**

**SISÄLTÖ:**

 Sivu

**A. Seuran perustaminen**

1. Perustamistoimenpiteet 2

2. Ampumaurheiluseuran perustaminen 2

3. Perustamiskirja 3

4. Toimintasäännöt 4

5. Perustava kokous 5

6. Seuran ilmoittaminen yhdistysrekisteriin 5

7. Liittyminen liikuntajärjestöihin 6

**B. Sääntömuutos ja nimen kirjoittaminen** 6

**C. Lomakkeet** 6

Yhdistysrekisteritoimiston ilmoitus rekisteröintimaksuista 7

Osoitteita 8

Julkaisu, johon kannattaa tutustua: **Urheilun yhdistystoiminnan perusteet**, Heikki Halila, Risto Riitesuo (SLU). Julkaisu on myynnissä SLU:n Sporttikaupassa (puhelin 09 3481 2266)

**LIIKUNTA- JA URHEILUSEURAN PERUSTAMINEN, REKISTERÖIMINEN JA SÄÄNTÖJEN MUUTTAMINEN**

***A) SEURAN PERUSTAMINEN***

**1. PERUSTAMISTOIMENPITEET**

Yhdistyslain mukaan rekisteriin merkittäväksi aiotun seuran (yhdistyksen) pe­rus­­taminen tapahtuu perustavassa kokouksessa. Kokouksessa tehdään päivätty pe­rus­ta­mis­kirja, jonka vähintään kolme yhdistyksen perustajaa alle­kir­joittaa. Perustamiskirjaan liitetään seuran säännöt.

###### Ennakkovalmistelut

Seuraa perustettaessa on tärkeää, että aloitteentekijät kiinnittävät huomiota seu­raa­viin asioihin:

* Onko seuran perustaminen aiheellinen? Voitaisiinko seuran tar­koi­tus­­ta toteut­taa jonkin jo olemassaolevan seuran puitteissa, jolloin väl­tyt­täi­siin mah­dol­li­sil­ta päällekkäisyyksiltä?
* Harkitaan seuran toiminnan suuntaviivat. Mitä urheilun ja liikunnan muotoja sekä muuta toimintaa otetaan seuran ohjelmaan?
* Tarvittaessa hankitaan käyttöön SLU:n tai sen jäsenjärjestöjen malli­sään­nöt. Yh­distysrekisteritoimisto on hyväksynyt SLU:n uudet malli­sään­nöt 20.1.200X. En­nakkotarkistetut mallisäännöt ovat voimassa kaksi vuotta. Käyttämällä näi­tä sääntöjä nopeutetaan seuran rekisteröinnin käsit­telyä yh­dis­tys­re­kis­te­ri­toi­mis­tossa. Ennakkotarkistettujen sääntöjen käyt­tö on seuralle hal­vempi vaih­to­eh­to. Rekis­te­röin­ti­mak­su on 15€ käytettäessä en­nak­ko­tar­kistettuja sääntöjä, muutoin 60€. Kannattaa tutustua myös Yhdistysrekisterin sivuihin www.prh.fi.
* Seuran nimi päätetään sellaiseksi, että se selvästi poikkeaa olemas­sa olevista liikunta- ja urheiluseuroista.

**2. AMPUMAURHEILUSEURAN PERUSTAMINEN**

Jos seuran ohjelmaan otetaan ammunta, ampumahiihto tai nykyaikainen 5-ottelu, teh­dään sääntöihin allamainitut lisäykset.

Mallisääntöjen 3 §:n 1 kohdan alkuosaan lisätään: "Urheiluampumatoimintaa". Sa­man py­kälän 2 kohtaan lisätään "kiinnittämällä . . . sekä pyrkimällä oma­toi­mi­ses­ti liikunnan ja urheiluampumataidon kehittämiseen . . .". Edelleen saman pykä­län 2 kohtaan li­sä­tään: "tarpeellisten. . . ampumaratojen ja muiden harjoituspaikkojen ja …”

Ampumaseuran perustamiseen on yhdistyslain 2 §:n mukaan saatava lää­nin­hal­li­tuk­sen lupa. Jos seuran toimintasääntöihin on tehty ylläolevat merkinnät, on tehtävä seu­raa­vansisältöinen ano­mus lääninhallitukselle **en­nen sääntöjen jättämistä yh­dis­tys­re­ris­­teriin:**

**Lääninhallitukselle**

Oheisena seuraa .................................................................................n

 (seuran nimi)

perustamiskirja sääntöineen, jolla anomme lääninhallituksen hyväksymistä.

...........................................................n säännöt ovat yhdistysrekisterin

 (seuran nimi)

tarkastamien Suomen Ampujainliitto ry:n mallisääntöjen mukaiset.

....................................ssa .....................kuun ................pnä 20..........

................................ .................................. .....................................

 (allekirjoitus) (allekirjoitus) (allekirjoitus)

 ammatti ammatti ammatti

 kotipaikka kotipaikka kotipaikka

Ampumayhdistyksen perustamislupa-anomuksen ratkaisee lääninhallitus. Kun seu­ra ilmoitetaan yhdistysrekisteriin, on mukaan liitettävä **perustamislupa**  **alkuperäisenä** tai viral­li­ses­ti oikeaksi todistettu jäljennös **sekä kaksi oikeaksi todistettua jäljen­nös­kap­pa­letta.**

**3. PERUSTAMISKIRJA**

Perustamiskirjaa on laadittava kolme samanlaista kappaletta, jotka on päi­vät­tä­vä ja vähintään kolmen yhdistyksen jäseneksi aikovan henkilön allekirjoitettava.

Perustamiskirja laaditaan seuraavaan muotoon:

**Perustamiskirja**

Me allekirjoittaneet olemme tänään perustaneet .............................-nimisen yhdistyksen, liittyneet siihen jäseniksi ja hyväksyneet sille oheiset säännöt.

.......................................ssa .....................kuun ................pnä 20.........

................................... ...................................... .........................................

 (allekirjoitus) (allekirjoitus) (allekirjoitus)

 (nimen selvennys) (nimen selvennys) (nimen selvennys)

**4. LIIKUNTA- JA URHEILUSEURAN TOIMINTASÄÄNNÖT**

Liikunta- tai urheiluseuran toimintasääntöinä suositellaan käytettäväksi SLU:n tekemiä mallisääntöjä. Säännöt on tarkastettu ja hyväksytty Patentti- ja rekisterihallituksen yhdis­tys­re­kis­terissä. Säännöt löytyvät sekä suomeksi että ruotsiksi. **Säännöt on ehdottomasti täy­den­net­tä­vä avoimiksi jätettyjen kohtien osalta.**

Rekisteriin merkityn yhdistyksen nimen perään on liitettävä sanat "rekisteröity yh­distys" tai niiden lyhennys ry.

Koska SLU:n mallisääntöjen mukaan puolet johtokunnan kahdeksi vuodeksi vali­tuis­ta jäsenistä on vuosittain erovuorossa, on syytä merkitä sääntöihin johto­kun­taan valittavaksi **jäseniä parillinen luku puheenjohtajan lisäksi.**

Jos seura aikoo harjoittaa elinkeinoa tai muuta liiketoimintaa, on säännöissä olta­va tarkka määritys siitä, mitä liiketoimintaa seura aikoo harjoittaa. Mal­li­sään­tö­jen 3 §:ssä on jo mainittu useita liiketoiminnan muotoja, jotka on syytä pitää sään­nöissä, vaikka niitä ei seuran alkuvaiheessa olisi tarkoitus harjoittaakaan. Mm. alkoholijuomien anniskeluoikeuden saamisen edellytys on, että seuran säännöissä on maininta ravitsemisliikkeen harjottamisesta. Jos seura myöhemmin päättää ryhtyä mainittuihin toimiin, ei sääntöjä silloin tarvit­se muuttaa.

Jokaisella seuran 15 vuotta täyttäneellä jäsenellä on äänioikeus ja valtakirjoja ei voi yhdistyksen kokouksessa käyttää, ellei säännöissä ole muuta kirjattu. Mallisäännöissä ei ole muutoskirjauksia.

Junioriseuroissa on tärkeää pohtia jäsenpohjaa ja hallinnon järjestämistä. Esimerkiksi jaostot ja joukkueet eivät ole itsenäisiä, vaan johtokunnan alaisia elimiä. Keskeinen kysymys on, miten muodollinen johtokunnan valta ja vastuu sovitetaan yhteen jaostojen ja vanheimpainkokousten päätösten kanssa. Jaostojen ja vanhempainkokousten päätöksillä on yhdistysoikeudellisesti vain neuvoa antava merkitys. SLU suosittelee, että yhdistyksen jäsenyys on avoin ja lasten vanhemmat pääsevät yhdistyksen jäseninä päättämään seuran asioista. Lisäksi on huomattava yhdistyslain vaatimus, että johtokunnan puheenjohtajan ja varapuheenjohtajan on oltava 18 vuotta täyttäneitä.

**5. PERUSTAVA KOKOUS**

Perustava kokous on valmisteltava huolellisesti ja siitä on ilmoitettava tehok­kaas­ti. Ennenkaikkea sääntöehdotuksen laatiminen perustavaan ko­kouk­seen on tärkeää.

Perustavan kokouksen esityslista voi olla esimerkiksi seuraava:

1. Kokouksen avaus

2. Kokouksen puheenjohtajan, sihteerin ja kahden pöytäkirjan tarkastajan valinta

3. Alustus seuran perustamisesta

4. Yleiskeskustelu seuran perustamiseen liittyvistä asioista

5. Seuran perustamisesta päättäminen

6. Perustettavan seuran nimen ja sääntöjen hyväksyminen

7. Sääntöjen edellyttämien vaalien suorittaminen

8. Sääntöjen edellyttämien muiden asioiden käsittely

9. Päätetään mihin SLU:n jäsenliittoon/-liittoihin seura aikoo liittyä (luettelo SLU:n jäsenjärjestöistä osoitteesta www.slu.fi)

10. Päätetään, että seura merkitään yhdistysrekisteriin

11. Perustamissopimuksen allekirjoittaminen (vähintään kolme henkilöä)

**6. SEURAN ILMOITTAMINEN YHDISTYSREKISTERIIN**

Koko maan yhteistä yhdistysrekisteriä pitää Patentti- ja rekisterihallituksen Yh­dis­tysrekisteri. Paikallisina palvelupisteinä toimivat TE-keskukset. Yhdistysrekisterin internetsivuilla ([www.prh.fi](http://www.prh.fi)) on Yhdistysnetti, josta voi tarkastaa mm. onko uudelle seuralle ajateltu nimi jo käytössä.

Ilmoi­tus yhdistysrekisteriin tehdään erityistä "Perusilmoitus yhdistysrekisteriin” ‑lomaketta käyttäen. Ilmoitus jätetään yh­dis­tys­rekisteritoimistoon ja samalla maksetaan tarvittava rekisteröintimaksu.

**”Perusilmoituslomaketta” on laadittava kolme samanlaista kappaletta**, jotka yh­dis­tyksen hallituksen puheenjohtaja allekirjoittaa. Liitteinä on oheistettava:

1. Yhdistyksen perustamiskirja kolmena alkuperäisenä kappaleena perus­ta­jien allekirjoituksilla varustettuna.

2. Yhdistyksen toimintasäännöt kolmena kappaleena.

Ennen lomakkeen täyttämistä on syytä tutustua tarkasti lomakkeessa oleviin ohjeisiin. Mainittakoon, että seuran nimenkirjoittajiksi on lomakkeella ilmoitettava ne henkilöt, joille nimenkirjoitusoikeus sääntöjen mukaan kuuluu.

**7. LIITTYMINEN SLU:N JÄSENJÄRJESTÖIHIN**

Seuran perustamisen jälkeen on syytä olla yhteydessä niihin SLU:n jäsen­jär­jes­töi­hin, joihin seura haluaa liittyä. Kullakin liitolla on omat liittymis- ja jäsen­maksumenettelynsä. Luettelo SLU:n jäsenjärjestöistä on liitteenä.

# *B) SÄÄNTÖMUUTOS JA NIMEN KIRJOITTAJIEN VAIHTUMINEN*

Jos rekisteriin merkityn yhdistyksen **sääntöjä muutetaan** tai jos **yhdistyksen** **vuosikokous vaihta nimenkirjoittajat**, on tästä aina ja heti tehtävä muutos­ilmoitus yhdistysrekisteritoimistoon. Yhdistyksen nimen tai kotipaikan muutos on myös sääntöjen muutos. Ilmoitus tehdään sitä varten vah­vis­tetulla "Muutosilmoitus yhdistysrekisteriin" -lomakkeella. Lomaketta täy­te­tään kolme samanlaista kappaletta, ja ne allekirjoittaa aina puheenjohtaja. Lomak­keita saa netistä (www.prh.fi), yh­dis­tys­rekis­te­ristä ja TE-keskuksista.

Muutosilmoitus, joka on maksullinen, lähetetään yhdistysrekisteriin.

Sääntöjen ja nimenkirjoittajien muutosilmoitus voidaan tehdä samalla lomak­keel­la. Uudet säännöt liitetään ilmoitukseen kolmena kappaleena.

#### C) LOMAKKEET

1. "Perusilmoitus yhdistysrekisteriin" - lomake seuran rekisteröintiä varten
2. "Muutosilmoitus yhdistysrekisteriin" - lomake seuran nimenkirjoittajien ja/tai sääntöjen muuttumisesta
3. "Purkamisilmoitus yhdistysrekisteriin" - lomake seuran toiminnan lopet­ta­misesta

Lomak­keita saa netistä (www.prh.fi), yh­dis­tys­rekis­te­ristä ja TE-keskuksista.

Seuran omakustannushintaisia mallisääntöjä on saatavana SLU:n myyntipalvelusta.

PATENTTI- JA REKISTERIHALLITUS

Yhdistysrekisteri

Arkadiankatu 6 A (PL 1150)

00100 HELSINKI

puh. (09) 693 9500 (PRH)

puh. (09) 6939 5319 (kanslia)

www.prh.fi

REKISTERÖINTIMAKSUT 1.10.2005

- sääntöjen tai sääntömuutoksen ennakkotarkastus 1-5§:ää 60€

- sääntöjen tai sääntömuutoksen ennakkotarkastus 6§:ää

tai enemmän 200€

- uuden yhdistyksen tai sääntömuutoksen rekisteröinti 60€

(ei ennakkotarkastettu)

- uuden yhdistyksen tai sääntömuutoksen rekisteröinti

(ennakkotarkastettu) 15€

- puheenjohtajan tai nimenkirjoittajien vaihtumista tarkoittavan

muutosilmoituksen rekisteröinti 10€

Ennakkotarkastetut säännöt tarkoittavat sääntöjä, joista on YhdL 55 §:n mukainen ennakkotarkastuspäätös. SLU:n ”seuran toimintasäännöt” ovat ennakkotarkastetut.

Jos sääntömuutosilmoitus sisältää nimenkirjoittajien muutoksen on rekisteröintimaksu 60€/15€

Yhdistyksen purkautumista koskevat ilmoituksen ovat maksuttomia.

**Rekisteröintimaksut maksetaan tilille Nordea 166030-103914.**

Rekisteröintimaksu tulee olla maksettu, ja asianmukainen kuitti tulee olla liitetty asiapapereihin, kun asiapaperit toimitetaan viranomaisille.

 **OSOITTEITA**

 Patentti- ja rekisterihallitus/Yhdistysrekisteri

Arkadiankatu 6 A (PL 1150)

00100 HELSINKI

 puh. (09) 693 9500

 Suomen Liikunta ja Urheilu ry

 Radiokatu 20

 00240 Helsinki

www.slu.fi

 puh. (09) 348 121

 Rainer Anttila puh.(09) 3481 2301

 e-mail. rainer.anttila@slu.fi

Kerstin Ekman puh. (09) 3481 2224

 e-mail. kerstin.ekman@slu.fi

Niina Majamaa puh. (09) 3481 2065

 fax (09) 3481 2602

 e-mail. niina.majamaa@slu.fi